Douglas Dolphin

Douglas Dolphin var et to-motors amerikansk amfibiefly.

Dolphin ble egentlig utviklet for det kommersielle markedet, men ble raskt bestilt av det amerikanske militæret. Først ute var den amerikanske kystvakten, som fikk det første av tre fly levert under betegnelsen RD Dolphin 9. mars 1931.

I desember 1931 ble det første av i alt 20 Dolphin levert til den amerikanske marinen. Det første, som tilsvarte kystvaktens RD Dolphin under betegnelsen XRD-1, fulgt av 3 RD-2, seks RD-3 og 10 RD-4, alle med blant annet kraftigere motorer.

I 1932 bestilte den amerikanske hær også 24 Dolphin under betegnelsene Y1C-21, Y1C-26, Y1C-26A og C-26B, de forskjellige betegnelsene representerte hovedsakelig forskjellige varianter av motorer. Etter at hæren begynte å bruke de som observasjonsfly skiftet betegnelsene til henholdsvis OA-3, OA-4, OA-4A og OA-4B.

Douglas Dolphin ble brukt for transport, rekognosering og som redningsfly.

 Spesifikasjoner 

 Dimensjoner RD-4 Dolphin Vingespenn 18,29 m Lengde 13,74 m Høyde 4,27 m  Vingeareale 55,00 m² Tomvekt 3 175 kg Ytelser  Topphastighet 251 km/t Marsjhastighet 217 km/t Rekkevidde 1 159 km Maksimal lastet vekt 4 323 kg Annet Motor 2× Pratt & Whitney R-1340-96 Wasp stjernemotorer (450 hk hver)

 Referanser 

Kategori:Amfibiefly
Kategori:Fly fra andre verdenskrig
Kategori:Tomotors propelldrevne luftfartøy
Kategori:Douglas-luftfartøy